దేశంలో మరోమారు తగ్గనున్న పెట్రో ధరలు
pnr| Last Updated:       గురువారం,  15 అక్టోబరు 2015 (16:04 IST)
అంతర్జాతీయ మార్కెట్‌లో పెట్రోల్ ధరలు మరోమారు తగ్గనున్నాయి. ప్రతి పక్షం రోజులకు ఒకసారి నిర్వహించే చమురు ధరల సమీక్షా సమావేశం గురువారం జరుగనుంది. ఇందులో పెట్రోల్ ధరల తగ్గింపుపై ఓ నిర్ణయం తీసుకుని ప్రకటన వెలువరించే అవకాశం ఉంది.
అంతర్జాతీయ మార్కెట్లో చమురు ధరలు పడిపోవడం, భారత క్రూడ్ బాస్కెట్ బ్యారల్‌కు రూ.3 వేల కిందకు రావడంతో పెట్రోలు, డీజిల్ ధరలు స్వల్పంగా తగ్గే అవకాశాలు ఉన్నట్టు కనిపిస్తోంది. గురువారం నాటి సెషన్లో ఇండియన్ క్రూడాయిల్ సెషన్ ధర బ్యారల్ కు క్రితం ముగింపుతో పోలిస్తే రూ.46 తగ్గి రూ.2,988 దిగివచ్చింది.
అలాగే, అంతర్జాతీయ మార్కెట్లో సైతం ధర తగ్గింది. దీంతో ఈ దఫా 'పెట్రో' ఉత్పత్తుల ధరలు తగ్గవచ్చని ఆయిల్ నిపుణులు భావిస్తున్నారు. కాగా, ఈ సంవత్సరం ఇప్పటికే పలుమార్లు పెట్రోలు, డీజిల్‌లతో పాటు వంట గ్యాస్ ధరలు తగ్గుతూ వచ్చాయి. ఇటీవలి సవరణలో మాత్రం పెట్రోలు ధరలను కదిలించని ఓఎంసీలు డీజిల్ ధరలు నామమాత్రంగా తగ్గించాయి.
సంబంధిత వార్తలు